Martin Hermannsson í sigurleiknum á móti Olympiacos í Aþenu . Getty / Panagiotis Moschandreou Martin Hermannsson átti stórleik með Alba Berlín í Euroleague í gærkvöldi þegar þýska liðið vann sjö stiga útisigur á gríska liðinu Olympiacos . Hér má smá myndband með íslenska bakverðinum á gólfinu í Aþenu í gær . Martin var með 18 stig og 6 stoðsendingar á rúmum 27 mínútur og fékk 20 í framlagseinkunn sem er það hæsta hjá honum í Euroleague-deildinni í vetur . Alba Berlín var þremur stigum undir við upphafi fjórða leikhlutans en vann hann 25 - 15 þar sem Martin var með átta af átján stigum sínum . Þetta er í annað skipti sem Martin bíður upp á flotta frammistöðu í Euroleague leik í Grikklandi en hann var líka mjög góður í dramatískum útisigri í framlengdum leik á móti Panathinaikos . Klippa : Martin Hermannsson fer á kostum í Euroleague Í sigurleiknum á móti Panathinaikos var Martin með 20 stig og 10 stoðsendingar en það er í fyrsta og eina skiptið sem íslensku körfuboltamaður nær 20 - 10 leik í Euroleague . Tveir bestu leikir Martins á hans fyrsta tímabili í Euroleague hafa því báðir farið fram á grískri grundu og Grikkirnir vita örugglega hver íslenski bakvörðurinn er í dag . Martin er með 19,0 stig og 8 stoðsendingar að meðaltali í leikjunum sínum í Grikklandi . Bestu leikir Martins til þessa í Euroleague deildinni 2019 - 20 : Hæsta framlag í leik : 20 á útivelli á móti Olympiacos 14. janúar 18 á heimavelli á móti Rauðu Stjörnunni 19. nóvember 17 á útivelli á móti Panathinaikos 14. nóvember 17 á útivelli á móti Villeurbanne 20. desember 12 á útivelli á móti Fenerbahce 6. desember 12 á heimavelli á móti Maccabi Tel Aviv Flest stig í leik : 20 á útivelli á móti Panathinaikos 14. nóvember 18 á heimavelli á móti Kirolbet Baskonia 26. desember 18 á útivelli á móti Olympiacos 14. janúar 17 á útivelli á móti Villeurbanne 20. desember 16 á heimavelli á móti Rauðu Stjörnunni 19. nóvember 16 á heimavelli á móti Maccabi Tel Aviv Flestar stoðsendingar í leik : 11 á útivelli á móti Anadolu Efes 11. október 10 á útivelli á móti Panathinaikos 14. nóvember 9 á heimavelli á móti Zenit St Petersburg 4. október 7 á heimavelli á móti Olympiacos 21. nóvember 6 á útivelli á móti Olympiacos 14. janúar 6 á heimavelli á móti Bayern München 18. desember Athugið .